Датум:09.07.2015.

Дел.број: 1974/01

На основу члана 55. Закона о јавним набавкама ("Службени гласник Републике Србије", бр. 124/12) и члана 6. *Правилника о обавезним елементима конкурсне документације у поступцима јавних набавки и начину доказивања испуњености услова* ("Службени гласник Републике Србије" бр. 29/13), а у вези са Одлуком о покретању поступка јавне набавке мале вредности бр. 1939/01 од 06.07.2015. године, Предшколска установа "Наша радост" Суботица у својству наручиоца, позива све заинетеросаване понуђаче да припреме и поднесу писану понуду за јавну набавку мале вредности за добра – „**Средства за дезинфекцију и одржавање хигијене**“, ЈНМВ 12/2015, за партију број 1. средства за одржавање хигијене и дезинфекцију у складу са законом, конкурсном документацијом и јавним позивом.

**ПОЗИВ ЗА ПОДНОШЕЊЕ ПОНУДЕ**

**1. Назив, адреса и интернет страница наручиоца**

Назив наручиоца: Предшколска установа "Наша радост"

Адреса: ул. Антона Ашкерца бр. 3, 24000 Суботица

ПИБ: 100960649,

Матични број: 08067783,

Интернет адреса наручиоца: www.nasaradost.edu.rs

Служба за контакт: ivaflego@nasaradost.edu.rs, факс: 024/64-64-11

**2. Врста наручиоца:** васпитно - образовна установа

**3. Врста поступка јавне набавке**

Предметна јавна набавка се спроводи у поступку јавне набавке мале вредности у складу са Законом о јавним набавкама („Службени гласник РС“ број 124/12) и подзаконским актима којима се уређују јавне набавке.

Позив за подношење понуда за предметну јавну набавку је објављен на Порталу јавних набавки и на нтернет страници Наручиоца www.nasaradost.edu.rs.

Поступак јавне набавке се спроводи ради закључења уговора о јавној набавци.

**4. Опис предмета набавке, назив и ознака из општег речника набавке**

Предмет јавне набавке су: добра

Партија 1. средства за одржавање хигијене и дезинфекцију.

ОРН: 39830000 производи за чишћење

**5. Критеријум, елементи критеријума за доделу уговора**

У предметном поступку јавне набавке мале вредности, набавка добара, број 12/2015, критеријум за доделу уговора je „најнижа понуђена цена“.

**6. Начин преузимања конкурсне документације**

Конкурсна документација је доступна на Порталу јавних набавки или на интернет страници наручиоца www.nasaradost.edu.rs.

**7. Начин подношења понуде и рок**

Понуде се подносе на адресу наручиоца: Предшколска установа "Наша радост", 24000 Суботица, ул. Антона Ашкерца бр. 3, писарница, **до 17.07.2015. године, до 08,00 часова**, непосредно или путем поште. Понуђач подноси понуду у затвореној коверти овереној печатом и на полеђини коверте наводи: назив и адресу понуђача, телефон и факс понуђача, име и презиме и број телефона особе за контакт с тим да ће понуђач на коверти назначити следеће: **„Понуда за јавну набавку добара– Средства за дезинфекцију и одржавање хигијене**“, **број 12/2015 - НЕ ОТВАРАТИ“.** Понуђач може да поднесе само једну понуду.

Понуда се сматра благовременом уколико је примљена од стране наручиоца најкасније до **17.07.2015**. године, до 08,00 часова.

Наручилац ће, по пријему одређене понуде, назначити време њеног пријема, евиденциони број и датум понуде. Уколико је понуда достављена непосредно наручилац ће понуђачу предати потврду пријема понуде.

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом.

Наручилац ће, након окончања поступка отварања понуда, неблаговремену понуду вратити неотворену понуђачу, са назнаком да је поднета неблаговремено.

**8. Место, време и начин отварања понуда**

Јавно отварање понуда **одржаће се 17.07.2015. године у 08,30 часова,** у радним просторијама библиотеке управне зграде Предшколске установе "Наша радост", Суботица, ул. А.Ашкерца бр. 3.

 **9. Услови под којима представници понуђача могу учествовати у поступку отварања понуда**

Пре почетка поступка јавног отварања понуда, представници понуђача, који ће учествовати у поступку отварања понуда, дужни су да наручиоцу предају писане пуномоћи, на основу којих ће доказати овлашћење за учешће у поступку јавног отварања понуда.

**10. Рок за доношење одлуке:**

Рок за доношење одлуке о додели уговора је **3 дана** од дана отварања понуда.

**11. Додатне информације** у вези са овим позивом за подношење понуда могу се добити сваког радног дана од 8 до 11 часова слањем мејла или факса на ivaflego@nasaradost.edu.rs, факс: 024/64-64-11.